Jaiyeola Aduke Alakija (onye amụrụ March 1921 ma nwụọ March 2016) bụ onye nnọchi anya obodo Naijiria na Sweden site na 1984 ruo 1987. Ọ bụkwa onye ọka iwu na onye ọrụ na-ahụ maka ọdịmma ndị obodo Naijiria. E nwere mgbe ọ bụ isi nke ndi International Federation of Women Lawyers. Alakija bụ ada amụrụ n'ezinụlọ Adeyemo Alakija, naanị ya bu otu nwa nwaanyi na nwa-ikpeazụ nne na nna ya mụrụ. Ọ malitere ịgụ akwụkwọ na Claxton House School, nke dị na Marina Lagos tupu ọ je gụsizie akwụkwọ n'obodo Wales na 1930 ụlọ akwụkwọ Penrhos College. O bu ụzọ chọọ ịmụ ọgwụ na Mahadum Glasgow mana ọ gafere na London School of Economics ịga mụọ sayensị gbasara ndi mmadụ. Ka ọ gusiri lọta Naịjirịa, ọ rụrụ ọrụ dịka onye ọrụ ọdịmma na ngalaba ikpe nke Lagos ebe ọ bidoro ịmepụta ụlọ ikpe ụmụaka ma mee ka e nwee ọtụtụ klọb ụmụ nwanyị na Lagos, o nyekwara aka na nguzobe British Leprosy Relief Association nke alaka ụlọ ọrụ dị na Lagos.